## Pravilnik o grobljima

### NN 99/2002 (23.8.2002.), Pravilnik o grobljima

# MINISTARSTVO ZA JAVNE RADOVE, OBNOVU I GRADITELJSTVO

if !supportEmptyParas endif

1642

Na teme­lju članka 19. stavak 1. Zakona o
grob­ljima (»Na­rod­ne novine«, br. 19/1998) ministar za javne radove, obnovu i
gradite­ljstvo donosi

## PRAVILNIK O GROBLJIMA

Članak 1.

Ovim pravilnikom pobliže se uređuju
osnovni normativi o prostornim i tehničkim uvjetima kod planira­nja izgrad­nje
grob­lja i pratećih građevina.

Članak 2.

(1) Grob­lje je prostor na kojemu se vrši
polaga­nje posmrtnih ostataka umrlih, a sastoji se od unutraš­nje­g prostora
(površine za ukop; oproštajni, prateći i pogonski dio) i va­njskog prostora
(prometne površine, parkiralište i ostale usluge).

(2) U odnosu na površinu koje zauzima
pojedino grob­lje razlikujemo: mala grob­lja (do 5 ha), sred­nja grob­lja (od
5–20 ha) i velika grob­lja (iznad 20 ha).

(3) Prostor namije­njen za grob­lja
određuje se prostorno planskom dokumentacijom određenom posebnim propisima.

(4) Grob­lja moraju zadovo­ljavati potrebe
ukapa­nja umrlih u jednom nase­lju (selu), više nase­lja unutar jedinice
lokalne samouprave ili samo za jednu jedinicu lokalne samouprave.

Članak 3.

(1) Izgrad­nja novih i prošire­nje
postojećih grob­lja utvrđuje se Programom mjera za unapređe­nje sta­nja u
prostoru i prostorno planskom dokumentacijom određenom posebnim propisima i to
za najma­nje 100 godina kod izgrad­nje novog grob­lja, a najma­nje 30 godina
kod prošire­nja postojeće­g grob­lja, sa mogućnošću uređe­nja u etapama.

(2) Postojeća grob­lja mogu se
proširivati, ako je to predviđeno prostorno planskom dokumentacijom i ako su
osigurani drugi uvjeti utvrđenim ovim Pravilnikom.

Članak 4.

(1) Prema vrsti ukapa­nja grob­lja
razlikujemo kao grob­lja sa klasičnim ukopom, krematorijska grob­lja za polaga­nje
urni i/ili »prosipa­nje« pepela, te mješovita grob­lja.

(2) Prema načinu osniva­nja, odnosno
načinu smrti, grob­lja razlikujemo na opća (javna) i posebna.

(3) U posebna grob­lja ubrajaju se spomen
grob­lja, vojna grob­lja, grob­lja masovnih katastrofa, svećenička grob­lja,
anonimna grob­lja i grob­lja određenih vjerskih zajednica.

(4) Posebna grob­lja mogu se izvesti kao
zaseban dio opće­g grob­lja.

Članak
5.

(1)
Dimenzionira­nje grob­lja vrši se prema potrebama ukopnih mjesta a na teme­lju
podataka o broju ukopa dnevno ili godiš­nje, uzimajući u obzir gravitacijsko
područje i stanovništvo, smrtnost te vrijeme mirova­nja koje se kreće od 15–30
godina.

(2)
Potrebne površine ukopnih mjesta utvrđuju se na teme­lju broja sahrana, tipa i
broja grobnih mjesta i potrebne površine za grobno mjesto te površine za ostale
sadržaje na način da je potrebno predvidjeti 2 m˛ po stanovniku.

(3)
Kod utvrđiva­nja površine za potrebe grob­lja treba raču­nati sa bruto i neto
površinom grob­lja.

(4)
Neto površina groba je parcela grobnog mjesta (groba).

(5)
Bruto površina groba je neto površina grobnog mjesta uvećana za razmak između
grobnih mjesta.

(6) Neto površina groba namije­njena ukopu
predstav­lja brutto površinu ukupnih grobnih mjesta.

(7)
Bruto površina grob­lja predstav­lja sve površine unutar­nje­g i va­njskog
sadržaja a koja po pojedinom grobnom mjestu iznosi od 6–14 m˛.

Članak
6.

(1)
Grob­lja treba smjestiti na za to pogodnom i dovo­ljno velikom prostoru koje je
ambijentalno i po konfiguraciji terena prikladno za ukop, u pravilu izvan ili
na rubu nase­lja te pri­stupačno javnom cestom s dvosmjernim kolnikom i odvo­jenom
pješačkom stazom.

(2)
Prostor za grob­lje treba udovo­ljavati s­ljedećim kriterijima:

1.
Prirodna pogodnost terena za ukop: sastav tla (ocjeditost, prozračnost,
stabilnost), razina podzemne vode koja mora biti minimalno 50 cm ispod najniže
kote groba i pogodnost konfiguracije (bez prevelikih nagiba terena i zadržava­nja
površinske vode).

2.
Položaj prema prirodnim uvjetima: izvan tijekova podzemnih i nadzemnih voda,
izvan vodozaštitnih i poplavnih pod­ručja, te izvan zona zaštićenih dijelova
prirode i područja šuma.

3.
Nova grob­lja moraju biti uda­ljena najma­nje 50 m od autoceste i že­ljeznice
odnosno građevinske čestice na kojoj je izgrađena ili se može graditi građevina
za stambeno poslovnu namjenu.

4.
Kod prošire­nja postojećih grob­lja uda­ljenost iz točke 3. ovog članka može
iznositi 10 m pod uvjetom da se na grob­lju osigura pojas zelenila minimalne
širine 5 m mjereno po cijeloj dužini kontaktnog prostora.

Članak
7.

(1)
Grob­lje naročito čine površine za ukop, površine i građevine za ispraćaj
pokojnika, prostori za pogon, unutraš­nje prometnice i zelenilo te prateće
funkcije za posjetite­lje grob­lja, prateće funkcije za zaposlene, servis i
održava­nje te va­njske prometne površine i usluge.

(2)
Grob­lje se sastoji od:

–
grobnog mjesta (groba),

–
grobnih redova koje čine niz grobnih mjesta (grobova),

–
grobnih po­lja (više grobnih redova s ne više od 200 grobova sa pristupnim
stazama),

–
staza koje povezuju grupe grobova u grobnom po­lju ili red grobova,

–
glavnih staza koje povezuju grobna po­lja s odmorištima i prošire­njima,

–
internih i eksternih prometnica za kolni promet s par­ki­ralištem,

–
zelenila (grupirano i prateće),

–
oproštajno-ceremonijalnog sklopa s otvorenim i/ili zatvorenim oproštajnim
prostorom,

–
službeno-pogonskog dijela za prijem i obradu pokojnika,

–
servisnih funkcija za održava­nje i uprav­lja­nje grob­ljem,

–
pratećih usluga prodaje,

a
može sadržavati i prateće usluge proizvod­nje vijenaca, svijeća, nadgrobnih obi­lježja
i vrtlariju.

(3)
Grob­lje može imati kapelu, zvonik i poseban memorijalni dio za posebne vrste
ukopa, te prateće ma­nje proizvodne pogone za izradu vijenaca, i nadgrobnih obi­lježja
izvan prostora grob­lja.

Članak
8.

(1)
Neto dimenzija grobnog mjesta predstav­lja veličinu same ukopne jame koja
iznosi 80 x 200 cm, a dno groba mora biti najma­nje 50 cm iznad najviše točke
podzemne vode.

(2)
Bruto dimenzija grobnog mjesta iznosi najma­nje 120–150 x 250–300 cm.

(3)
Dubina ukopnog mjesta je u zem­ljanim grobovima najma­nje 180 cm.

(4)
Kod zem­ljanih grobova treba osigurati najma­nje 0,80 metara zem­lje iznad
lijesa.

Članak
9.

(1)
Neto dimenzija grobnice (unutar zidova) u jednom stupcu iznosi najma­nje 90 x
230 cm, u dva stupca najma­nje 150 x 230 cm, a u tri stupca najma­nje 220 x 230
cm.

(2)
Bruto dimenzija grobnice povećava se za 15–30 cm na sve četiri strane od va­njskog
ruba zida.

(3)
Grobnice moraju biti izgrađene od vodonepropusnog betona.

(4)
Neto dimenzija za jednu urnu iznosi 50 x 50 cm, a za četiri urne 1 m˛.

Članak
10.

(1)
Grobovi se postav­ljaju u grobne redove ne duže od 60 m.

(2)
Grobna po­lja se sastoje od grobnih redova i međuraz­maka koji služi kao
prilazna staza.

(3)
Grobna po­lja su odije­ljena glavnim stazama minimalne širine 3 m.

(4)
Staze moraju biti od tvrdog materijala, bez prepreka u kreta­nju ne veće­g
uzdužnog nagiba od 8% i ne veće­g poprečnog nagiba od 1%.

Članak
11.

(1)
Građevine i pripadajući prostori grob­lja su:

–
Oproštajni prostori (mrtvačnica, oproštajna dvorana i pomoćne prostorije),

–
Pogonski, radni i službeni dio,

–
Prateće usluge (prodaja cvijeća, svijeća, opreme i sl.).

(2)
Oproštajne prostore treba smjestiti uz ulaz u grob­lje, a iznimno za velika
grob­lja oproštajni prostori mogu biti bliže sredini grob­lja, ali tako da se
do objekta prilazi s javno prometne površine ne prelazeći ukopna po­lja.

(3)
Pogonski, radni i službeni dio treba smjestiti u blizini ulaza, s posebnim kolnim
prilazom i tako da su zaklo­njeni od javnih prostora i okup­lja­nja.

(4)
Prateće usluge (prodaja cvijeća, svijeća, opreme i sl.) treba smjestiti izvan
prostora a u blizini ulaza u grob­lje.

Članak
12.

(1)
Mrtvačnica se sastoji od odarnice orijentirane prema oproštajnom prostoru, a
broj odarnica, veličina oproštajne dvorane i pomoćnih prostorija ovise o broju
ukopa dnevno i veličini samog grob­lja.

(2)
Pomoćne prostorije su namije­njene za prostor za sve­ćenika, za sprema­nje
vijenaca i cvijeća, te sanitarije za posjetite­lje.

Članak
13.

(1)
Pogonski, radni i službeni dio sastoji se od prostora za prijem i odlaga­nje
lijesova, prostora za službeno osob­lje (administraciju), prostora za
identifikaciju i oprema­nje pokojnika.

(2)
Prostorija za službeno osob­lje mora imati garderobne i sanitarne uređaje.

(3)
Na grob­lju mora postojati osigurani prostor – odlagalište, zatvoreno ili
ograđeno i to posebno za organski otpad (cvijeće, zelenilo i sl.), a posebno za
ostali kruti otpad (plastika, keramika i sl.).

Članak
14.

(1)
Svako grob­lje mora imati zelene odnosno parkovne površine koje iznose bar 10%
površine grob­lja. Odmorišta sa klupama za sjede­nje treba postaviti unutar
grobnog po­lja tako da pojedinačni grob ne bude uda­ljen više od 100 m.

(2)
Unutar grobnog po­lja treba postaviti košaru za otpad, tako da pokrivaju grobna
mjesta u radijusu do 50 m, zatim kontejner u radijusu 100 m, koji mora biti
ograđen i skriven od ostalih površina i lako dostupan, kao i voda-česma, koja
pokriva radijus od najviše 100 m. Na ulazu u grob­lje mora biti tabla s planom
grob­lja.

(3)
Grob­lje mora biti ograđeno, a po potrebi i čuvano. Ograda može biti žičana sa
zelenilom, odnosno zidanim podnožjem i stupovima, oblikovana prema tradicijskim
elementima lokalne arhitekture.

Članak
15.

(1)  Parkiralište za potrebe grob­lja
dimenzionirano u skladu s posebnim propisima treba biti izvan grob­lja i
odvojeno od javne ceste.

(2)
Prilaz posjetite­lja i poslovni ulaz (kolni) moraju biti odvojeni. Ulaz u grob­lje,
službeni i oproštajne površine moraju imati javnu rasvjetu.

(3)
Sve javne površine moraju biti izvedene bez prostornih barijera za kreta­nje
osoba sa invaliditetom.

(4)
Sve građevine koje se izvode za potrebe grob­lja moraju biti komunalno oprem­ljene.

Članak
16.

(1)
Organizacija i uređe­nje prostora novih grob­lja, kao i prošire­nje postojećih
u površini većoj od 20% ukupne površine grob­lja utvrđuje se Deta­ljnim planom
uređe­nja, koji osim sadržaja određenih posebnim propisom sadrži slijedeće
dijelove i poka­zate­lje:

1.
Program uređe­nja grob­lja sadrži naročito:

–
izvješće o pogodnosti lokacije,

–
program potreba, proračun dimenzija grob­lja i sadržaja sa iskazom površina,
brojem i kapacitetom ukupnih mjesta,

–
etapnost i uvjeti realizacije i korište­nja.

2.
Plan kompleksa grob­lja na katastarsko-topografskoj karti u mjerilu 1:500 koja
sadrži naročito:

–
namjenu površina: zelene i prometne površine, grobna po­lja, redovi i ukopna
mjesta (obvezno označena i kotirana sa staze – međurazmaka po dužini), po­lja s
brojem ukupnih mjesta i vrstom grobova, te razmještaj uređaja i opreme,

–
plan uređe­nja slobodnih i prometnih površina (zelenilo, ostale površine,
oprema, materijali).

3.
Raster i razmještaj ukopnih parcela za grobno po­lje u cjelini u mj. 1:200.

4.
Nacrte i uvjete za grad­nju i oprema­nje ukopnog mjesta kao deta­ljni tipski
ili poseban nacrt u mjerilu 1:50 ili 1:100.

(2)
Za velika grob­lja treba se izraditi pre­gledni plan u mjerilu 1:1000 s
dijelovima realizacija u mjerilu 1:500, odnosno u deta­lj­nijem mjerilu za
pojedine dijelove grob­lja.

(3)
Plan mora biti izvješen na uvid u upravi grob­lja odnosno u službenoj
prostoriji na samom grob­lju, te u prikladnom obliku na va­njskoj
informacijskoj tabli.

Članak
17.

(1)
Novčanom kaznom u iznosu od 5.000 do 20.000 kuna kaznit će se prekršaj pravne i
fizičke osobe koje se ne pridržavaju odredbi iz članka 8, 9. i 10. ovog
Pravilnika.

(2)
Novčanom kaznom u iznosu od 50.000 do 500.000 kuna kaznit će se za prekršaj
pravne i fizičke osobe koje se ne pridržavaju odredbi iz članka 6. ovog
Pravilnika.

(3)
Za prekršaje iz stavka 2. ovog članka kaznit će se i odgovorna osoba u pravnoj
osobi novčanom kaznom od 5.000 do 20.000 kuna.

(4)
Zahtjev za pokreta­nje prekršajnog postupka za prekršaje iz stavka 1. i 2. ovog
članka ovlaštena je pokretati jedinica lokalne samouprave, županija i tijelo
državne uprave, a za prekršaje iz stavka 1. i uprava grob­lja te svaka fizička
i pravna osoba koja ima pravni interes.

Članak
18.

Stupa­njem
na snagu ovog Pravilnika prestaje važiti Pravilnik o uređe­nju grob­lja i
sahrani umrlih (»Narodne novine«, br. 2/62).

Članak
19.

Ovaj
pravilnik stupa na snagu u roku od 8 dana od dana objave u »Narodnim novinama«.

Klasa:
564-02/02-01/9
Urbroj: 516-07-02-3
Zagreb, 9. kolovoza 2002.

Ministar
**Radimir Čačić, v. r.**

Pravilnik, NN 99/2002-1642